רם הרשטין

רם הרשטין (נולד ב-1968) הוא איש ניהול, פרופסור לשיווק ולמיתוג ומשורר. שימש דקאן הפקולטה למנהל עסקים במרכז האקדמי למשפט ולעסקים ברמת גן כפרופסור חבר.

== ביוגרפיה ==
נולד וגדל בגבעתיים. נשוי ואב לשלושה ילדים. גר בזיכרון יעקב. הוא דור שלישי לניצולי שואה מהעיר קרסנושילץ (פולין) והנובר (גרמניה) ודור רביעי למתיישבי היישוב היהודי בחברון. במהלך שירותו הצבאי כמפקד כיתה בבית הספר למקצועות החי"ר של חיל האוויר במערך הנ"מ, נפצע ועבר תהליך שיקום ממושך.

== קריירה אקדמית ==
הרשטין הוא בוגר לימודי תואר ראשון במנהל עסקים במכללה למינהל (1993), תואר שני בהנדסת תעשייה וניהול (התמחות בניהול רפואי) באוניברסיטת בן-גוריון (1995) ותואר שלישי בשיווק באוניברסיטת מידלסקס בלונדון (1998).

לאחר סיום הדוקטורט נקלט כחבר סגל במחלקה למינהל עסקים במרכז האקדמי רופין. בהמשך קודם לתפקיד ראש תחום השיווק בלימודי תואר ראשון ותואר שני. מאוחר יותר, מונה לשמש כראש התוכנית לתואר שני במינהל עסקים במרכז האקדמי לנדר בירושלים. בשנת 2008 קודם על ידי המועצה להשכלה גבוהה לדרגת פרופסור חבר. בהמשך מונה לשמש כסגן דקאן הפקולטה למנהל עסקים במרכז האקדמי למשפט ולעסקים ברמת גן וכדקאן הפקולטה.
בין השאר, עסק הרשטיין בנושאים של שיווק עירוני ומותגים פרטיים. שלושה ממאמריו זכו בפרסים בכנסים בתחום השיווק והניהול.

לאורך השנים פרסם כתבות ומאמרי דעה בעיתונות הכלכלית ובאתרי אינטרנט חדשותיים בישראל בתחום המיתוג והשיווק.

== בעולם העסקי ==
הרשטין משמש כיועץ עסקי ושיווקי לחברות בישראל בתחומי הקמעונאות, המזון, הפיננסים, הבריאות, החקלאות וכן בסקטור המוניציפלי. שימש כחונך מקצועי למנהלי מותגים של חברות מקומיות ובינלאומיות הפועלות בישראל. כמו כן, העביר הדרכות מקצועיות בקרב עובדי משרד החוץ בנושא מיתוג מדינות. היה שותף בפרויקטים בינלאומיים למיתוג ערים ומחוזות בניגריה, בסין, בליטא ובבולגריה, חלקם בשיתוף משרד החוץ.

== פעילות ציבורית ==
מחקר המותגים הלא אהודים, שראה אור בשנת 2014, מבוסס על מדד חברתי שבנה הרשטין. במסגרת המדד, מדורגות עשר החברות הפחות אהודות בישראל, זאת, מתוך כוונה להצביע על בעיתיות בניהול ובתפקוד של חברות ישראליות וכמו כן, כדי להעלות את המודעות ואת הצורך במעקב ובפיקוח אחר חברות ישראליות ומותגים הנדרשים לעמוד בסטנדרטי איכות תחרותיים. הרשטין מעביר, בהתנדבות, ימי עיון והדרכות לבני-נוער, להורים, למורים ולפנסיונרים, שמטרתם לחנך לצריכה נבונה ולצמצום פערים בחברה הישראלית.

== שירה ==
הרשטין פרסם שני ספרי שירה ועשרות משיריו ראו אור בבמות ספרותיות שונות. יצירתו היא חברתית באופייה ומשלבת יהדות, זהות ישראלית וזיכרון השואה. כמה משיריו תורגמו לאנגלית ולספרדית בתרגומה של המשוררת טל איפרגן.

== ספרים מקצועיים ==
* ניהול המותג - פיתוח אסטרטגיות תדמית מותג, הוצאת צ'ריקובר, 2000
* מיתוג המודרני - גישות שיווקיות בניהול מותגים, הוצאת גלובס, 2004
* עסק קטן - הצלחה גדולה, הוצאת מטר, 2011
* עובדים עליכם בעיניים, הוצאת מטר, 2013
* Creating & Managing Brand Image, Lambert Academic Publishing, 2015

== ספרי שירה ==
* עונות, הוצאת אשכולות פואטיקה, עורך: שוקי גוטמן, 2020
* אנשי הקוקוריקו, הוצאת אשכולות פואטיקה, עורך: שוקי גוטמן, 2022

== קישורים חיצוניים ==

* [http://college.clb.ac.il/Herstein פרופ' רם הרשטין] באתר המרכז האקדמי למשפט ולעסקים
* 
* 
* 
* [http://www.israelhayom.co.il/opinion/406477 כבר לא אלופי העולם בסלחנות], באתר ישראל היום
* 
* [http://college.clb.ac.il/mako החרמת המונדיאל היא גול עצמי למאבק בטרור], באתר מאקו
* 
*[https://haraayonot.com/idea/brand/ מותג, מיתוג], באתר אנציקלופדיה של הרעיונות
* 

=== שירה ===
אינדקס שירה:
* [https://www.nillydagan.com/אינדקס-יוצרים-האתר-של-נילי-דגן/item/1843-הרשטין-רם רם הרשטין], אינדקס יוצרים באתר של נילי דגן
* [https://merhav.nli.org.il/primo-explore/search?query=any,contains,רם%20הרשטין&sortby=rank&vid=NLI&lang=iw_IL רשימת הפרסומים של רם הרשטין], באתר קטלוג הספרייה הלאומית
* [http://www.helt.co.il/5_7.htm רם הרשטין], באתר אוצר הספרות העברית
* [https://www.hasifriya.berlin/he/332 רם הרשטין] באתר הספרייה העברית ברלין
* [https://culture.fandom.com/he/wiki/קטגוריה:משוררים_עבריים רם הרשטין], באתר ויקיתרבות: משוררים עבריים
על יצירתו:
* חגית בת אליעזר, [https://www.yekum.org/2022/11/רם-הרשטין-יודע-מאיפה-הוא-בא-ולאן-הוא-הול/ על שיריו של רם הרשטין], באתר יקום תרבות

== הערות שוליים ==

קטגוריה:סגל המרכז האקדמי למשפט ולעסקים
קטגוריה:בוגרי המסלול האקדמי המכללה למינהל
קטגוריה:בוגרי אוניברסיטאות ומכללות בממלכה המאוחדת
קטגוריה:זכרון יעקב: אישים
קטגוריה:ישראלים שנולדו ב-1968
קטגוריה:סגל המרכז האקדמי רופין